জাতীয়করণের দাবি পহেলা জানুয়ারি থেকে জাতীয়করণের দাবিতে শুরম্ন হয় স্বতন্ত্র ইবতেদায়ি মাদ্রাসা শিক্ষকদের আন্দোলন। টানা নয় দিন অবস্থান ধর্মঘট পালনের পর আট দিন আমরণ অনশন পালন করেন। শিক্ষা মন্ত্রণালয়ের কারিগরি ও মাদ্রারা বিভাগের প্রতিমন্ত্রী কাজী কেরামত আলীর প্রতিনিধি হিসেবে এই মন্ত্রণালয়ের সচিব মো. সোহবার হোসেন জানিয়েছেন, শিক্ষকদের দাবির বিষয়টি বিশেষভাবে দেখা হবে। এই আশ্বাসে অনশন ভাঙেন শিক্ষকরা। বাংলাদেশ স্বতন্ত্র ইবতেদায়ি মাদ্রাসা শিক্ষক সমিতির সভাপতি কারী রম্নহুল আমীন বলেন, 'তারা সরকারের প্রতি আস্থা রেখে আন্দোলন থেকে সরে এসেছেন। তবে আগামী পাক-বাজেটে স্বতন্ত্র ইবতেদায়ি মাদ্রাসাগুলোকে জাতীয়করণের বিষয়টি অন্ত্মর্ভুক্ত করা না হলে আবারও সকলে এক হয়ে আন্দোলনে নামব।' অন্যদিকে দেশে মাধ্যমিক থেকে কলেজ পর্যন্ত্ম ৯৭ শতাংশ শিক্ষাপ্রতিষ্ঠান পরিচালিত হয় বেসরকারিভাবে। বেসরকারি স্কুল, কলেজ, মাদ্রাসা ও কারিগরি প্রতিষ্ঠান আছে প্রায় ৩৭ হাজার। এগুলোতে শিক্ষক-কর্মচারী প্রায় ৫ লাখ। এর মধ্যে এমপিওভুক্ত শিক্ষাপ্রতিষ্ঠান আছে সাড়ে ২৬ হাজার। এগুলোর ৪ লাখের বেশি শিক্ষক-কর্মচারী সরকার থেকে মূল বেতন ও কিছু ভাতা পান। তাদের এমপিওভুক্ত শিক্ষক বলা হয়। গত ১০ জানুয়ারি থেকে জাতীয়করণের দাবিতে রাজপথে আন্দোলন করছেন এমপিভুক্ত শিক্ষক-কর্মচারীরা। প্রথমে অবস্থান ধর্মঘট ও গত চার দিন ধরে পালিত হচ্ছে এমপিওভুক্ত শিক্ষকদের আমরণ অনশন। ছয়টি সংগঠন একজোট হয়ে বেসরকারি শিক্ষা লিয়াজোঁ ফোরামের নেতৃত্বে চলছে এমপিওভুক্ত শিক্ষক-কর্মচারীর আন্দোলন। এ ফোরামের আহ্বায়ক মো. আব্দুল খালেক বলেন, দেশের বেশিরভাগ শিক্ষাপ্রতিষ্ঠান এমপিওভুক্ত। অথচ তাদের জাতীয়করণের আওতাভুক্ত না করে বঞ্চিত করা হচ্ছে। এটি মেনে নেবেন না। এ কারণে বাধ্য হয়ে শীতের মধ্যে রাস্ত্মায় বসে খোলা আকাশের নিচে আমরণ অনশন চালিয়ে যাচ্ছেন। তিনি বলেন, শিক্ষাক্ষেত্রে বিরাজমান সব বৈষম্য দূর করার একমাত্র সমাধান শিক্ষাব্যবস্থা জাতীয়করণ। এর মাধ্যমে শুধু শিক্ষকদের দাবিই পূরণ নয়, আপামর জনগণও এর সুফল পাবেন। সর্বস্ত্মরে শিক্ষা ব্যয় কমবে, দেশে মানসম্মত শিক্ষার সুযোগ সৃষ্টি হবে। শিক্ষক-কর্মচারীরা জাতীয়করণের ঘোষণার দাবিতে আন্দোলন চালিয়ে যাবেন বলেও তিনি জানান।